Wonten ing Liga Champions, Gourcuff damel gol tunggal Bordeaux nalika main imbang 1-1 kaliyan klub Italia Juventus, satunggal gol sanèsipun kadamel déning Jaroslav Plasil. Wonten ing tanggal 30 September, Gourcuff kènging cedera pangkal paha wonten ing kamenangan 1-0 saking klub Israèl, Maccabi Haifa, ingkang damel piyambakipun kedah absèn wonten ing kalih pertandhingan liga lan wonten ing pertandhingan internasional.[70][71] Bordeaux kasor wonten ing kalih pertandhingan. Gourcuff mlebet malih dhateng Bordeaux nalika pertandhingan nglawan klub Jerman Bayern Munich. Wonten ing pertandhingan kapisanan pasca cedera, Bordeaux menang 2-1, Gourcuff boten saged damel gol saking pènalti amargi tendhanganipun ngléwati Kiper Hans-Jörg Butt ananging wonten ing pertandhingan kaping kalih, piyambakipun boten damel kalepatan kanthi damel gol nalika Bordeaux menang 2-0 wonten ing Allianz Arena.[72][73] Bordeaux mungkasi pertandhingan ing babak grup penyisihan kanthi rékor boten naté kasor.